
RAPORT
asupra Propunerii legislative privind realizarea unui monument dedicat eroilor musulmani căzuţi pentru România, în cele două războaie mondiale

Propunerea legislativă privind realizarea unui monument dedicat eroilor musulmani căzuţi pentru România în cele două războaie a fost transmisă cu adresa Pl - x 515 din 26 octombrie 2009 şi înregistrată la Comisie cu nr. 30/ 213 / 27.10.2009. 
Comisia pentru cultură, arte, mijloace de informare în masă a fost sesizată pentru dezbatere pe fond, în procedură obişnuită, cu această propunere legislativă, care a fost transmisă spre avizare Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic. Până la redactarea raportului Comisia pentru administraţie publică, amenajarea teritoriului şi echilibru ecologic a transmis un aviz negativ. În redactarea raportului, Comisia a ţinut cont de avizul favorabil, cu observaţii, nr. 503 din 19.05.2009, emis de Consiliul Legislativ, precum şi de Punctul de vedere al Guvernului nr.1691/06.07.2009, care nu susţine adoptarea acestei iniţiative legislative.
Prin obiectul de reglementare şi conţinutul său, propunerea legislativă face parte din categoria legilor ordinare. 

În calitate de primă Cameră sesizată, Senatul a respins propunerea legislativă în şedinţa din data de 20 octombrie 2009.
Propunerea legislativă a fost dezbătută în şedinţa Comisiei din data de 10 noiembrie 2009. La lucrările Comisiei a participat domnul Dan Nicolae, director în Ministerul Culturii, Cultelor şi Patrimoniului Naţional.
Această iniţiativă legislativă are ca obiect de reglementare construirea unui monument dedicat cetăţenilor români de religie islamică care şi-au pierdut viata, pe câmpul de luptă, pentru România, în timpul celor două războaie mondiale.
La lucrările Comisiei au fost prezenţi  un număr de 10 deputaţi, din totalul de 16 membri ai Comisiei. 


Raportul Comisiei a fost adoptat cu unanimitatea voturilor celor prezenţi în sală în momentul votului.

Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, Comisia pentru cultură, arte, mijloace de informare în masă propune adoptarea Propunerii legislative privind realizarea unui monument dedicat eroilor musulmani căzuţi pentru România în cele două războaie mondiale, cu amendamente. 

VICEPREŞEDINTE,
                               SECRETAR,
              Aledin AMET
                                  Florin-Costin PÂSLARU
                        Şef Birou,                                                     Consilier,

                          Cristina Dan                                                Dan Kalber 
Amendamente admise 
În urma dezbaterii, Comisia propune adoptarea Propunerii legislative privind realizarea unui monument dedicat 

eroilor musulmani, căzuţi pentru România în cele două războaie mondiale, cu următoarele amendamente:
	Nr. crt.
	Text iniţiativă 
	           Amendament propus de Comisie 

              (Autorul amendamentului)
	Motivarea Amendamentelor propuse

	0
	1
	3
	4

	1.
	Titlul legii:                 LEGE  
PRIVIND REALIZAREA UNUI MONUMENT DEDICAT EROILOR MUSULMANI CĂZUŢI, PENTRU ROMÂNIA, ÎN CELE DOUĂ RĂZBOAIE MONDIALE
	 „Lege privind construirea unui monument comemorativ dedicat eroilor musulmani, care şi-au dat viaţa pentru România, în cele două războaie mondiale”
(Amendament propus de Comisie)

	Pentru o redactare mai corectă.

	2


	ART.1. – Se investeşte suma de 50.000 lei pentru realizarea unui monument comemorativ dedicat cetăţenilor români, de religie islamică, căzuţi pentru România, în cele două războaie mondiale.
	„Art.1. – Prezenta lege reglementează condiţiile construirii unui monument comemorativ , în municipiul Constanţa, dedicat cetăţenilor români de religie islamică, care şi-au dat viaţa pentru România, în cele două războaie mondiale.
    (Amendament propus de Comisie)
	Pentru o reformulare mai explicită.


	3.
	ART.2. – Monumentul va fi înălţat în curtea Cimitirului Central Musulman, din municipiul Constanţa.

	 „Art.2. – (1) Pentru construirea monumentului comemorativ, Ministerul Culturii, Cultelor şi Patrimoniului Naţional alocă Uniunii Democrate a Tătarilor Turco – Musulmani din România, suma de 50.000 lei, cu încadrarea în sumele aprobate la bugetul de stat pe anul 2010.
(2) Monumentul va fi înălţat în curtea Cimitirului Central Musulman din municipiul Constanţa.
(3) Uniunea Democrată a Tătarilor Turco - Musulmani din România, cu sediul în municipiul Constanţa, desemnează persoanele abilitate pentru realizarea proiectului de monument şi obţinerea  avizelor, conform legii.”
          ( Amendament propus de Comisie)
	Pentru o mai completă definire a elementelor ce concură la realizarea monumentului.



La finalul dezbaterilor membrii Comisiei au  hotărât cu  unanimitate de voturi  să propună  plenului  adoptarea propunerii legislative (Pl -x-515/2009), cu  modificări.

      VICE PREŞEDINTE,                                                                                    SECRETAR,


          Aledin AMET                                                                                 Florin Costin PÂSLARU   



   Şef birou,                                                                                                                          Consilier,



Cristina Dan                                                                                                                        Dan Kalber

